800.000 liter gylle er på vej mod et vandløb ved Farstrup i Himmerland. En stor gylletank på Erkildstrupvej kollapsede onsdag ved middagstid, og Nordjyllands Beredskab arbejder på at stoppe de enorme mængder gylle. - Vi har gravet en rende med en rendegraver, som gerne skulle kunne holde på gyllen. Og så er en slamsuger og Miljøvagten på vej, siger indsatsleder på stedet, Søren Korsgaard. Store mænger gylle hældt direkte i et vandløb kan få store konsekvenser for både vand og fisk. TV2 Nord følger sagen.

Referat:
En gylletank på Erkildstrupvej ved Farstrup er kollapset. Slamsuger og Miljøvagt er på vej for at forhindre forurening af vandløb.